‘Roekelose’ vragmotorbestuurder Woensdag in hof | Maroela Media
Lt. Sergio Kock, provinsiale polisiewoordvoerder van die Oos-Kaap, het aan Maroela Media gesê De Wee is reeds op R500 borgtog vrygelaat. Hy staan tereg op aanklagte van dronkbestuur en roekelose of nalatige bestuur.
“Daar word vermoed dat die man teen ŉ Opel Corsa-bakkie in Kuruman gebots het,” het Kock gesê. “Geen beserings is aangemeld nie, en tot dusver is net een botsingsaak by die Kuruman-polisie aanhangig gemaak,” het Kock gesê.
Maroela Media het vroeër berig die voorval het hom Saterdagmiddag naby Schweizer-Reneke in Noordwes begin afspeel. ŉ Motoris het ŉ video geneem van die hoe die vragmotor oor die pad slinger en in die weg van aankomende verkeer inbeweeg, en sommige motors naelskraap mis. Die bestuurder het glo verskeie verkeerstekens verontagsaam, en ander motoriste van die pad af gedruk.
Hy is uiteindelik ná ŉ wildejaagtog met buurtwaglede van AfriForum, in Kuruman aangekeer en in hegtenis geneem. Klik hier vir meer inligting en om ŉ video van die voorval te sien.
PJ Nel, ŉ Maroela Media-leser, het ná die berig gesê hy en vriende was Saterdag onderweg na Schweizer Reneke toe hulle ook die vragmotor oor die pad sien slinger. “Ons het in ŉ Toyota Yaris gery en aanvanklik gedink die bestuurder swaai vir ŉ slaggat uit,” het Nel gesê. “Toe ons weer sien, en teen ŉ spoed van 110km/h, moes ons vir die vragmotor uitswaai om ŉ trompop botsing te vermy. Ons het so geskrik en amper die kar in die veld langs die pad gerol. Dit het te vinnig gebeur om sy nommerplaat te kry. Ek is net bly dat hy darem in hegtenis geneem is,” het Nel bygevoeg.
Sy lisensie behoort opgeskort te word, hoort nie op die pad nie!
Ek vra maar net sou dit nie beter sin gemaak het as die ondersoek beampte van die Noordkaap was in plek van die Ooskaap soos in die beriggewing gemeld word nie.